b"\n_START_ARTICLE_\nCigara\n_START_PARAGRAPH_\nCigara je najpoznatiji duhanski proizvod izra\xc4\x91en od rezanog i fermentiranog duhana umotanog u duhanski list. Rije\xc4\x8d dolazi od \xc5\xa1panjolske rije\xc4\x8di cigarro \xc5\xa1to je mogu\xc4\x87a izvedenica od majanske rije\xc4\x8di sik'ar (odnosno od sik = duhan). _NEWLINE_Prve cigare vidio je Kolumbo prilikom svog otkri\xc4\x87a Amerike 1492. kod Indijanaca na Antilima, i opisao ih kao zapaljene \xc5\xa1tapi\xc4\x87e koji se dime. Indijanci su ih izra\xc4\x91ivali od kultiviranih biljaka Nicotiana rustica i Nicotiana tabacum, a na podru\xc4\x8dju Antilske i Ju\xc5\xbene Amerike umatali su ih u listove duhana ili kukuruza. _NEWLINE_Proizvodi se i vrsta tankih cigara, poznatih kao cigarillo, a \xc4\x8dije je zna\xc4\x8denje na \xc5\xa1panjolskom  'mala cigara' . Razlika izme\xc4\x91u cigare i cigarete je ta \xc5\xa1to je cigareta umotana u list papira._NEWLINE_Dana\xc5\xa1nji najzna\xc4\x8dajniji proizvo\xc4\x91a\xc4\x8di cigara su Kuba i druge zemlje Antilske Amerike, a najpoznatije me\xc4\x91u njima poznate su kao Kuba i Havana."